32006R1128
L 201/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1128/2006 НА КОМИСИЯТА
от 24 юли 2006 година
относно етапа от търговията, за който се отнася средната цена за кланични трупове на свине
(кодифицирана версия)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/75 от 29 октомври 1975 г. относно общата организация на пазара на свинско месо (1), и по-специално член 4, параграф 6 от него,
като има предвид, че:
(1)
Регламент (ЕИО) № 3537/89 на Комисията от 27 ноември 1989 г. относно етапа от търговията, за който се отнася средната цена за кланични трупове на свине (2) бе съществено изменен (3). В интерес на ясното и рационално законодателство е упоменатият регламент да бъде кодифициран.
(2)
Представителните пазари, за всяка страна, се състоят от всички пазари, изброени в приложение I към Регламент (ЕО) № 908/2006 на Комисията (4).
(3)
Съгласно Регламент (ЕИО) № 3537/89 претеглената средна цена за кланични трупове на свине на представителните пазари на Общността трябва да бъде определена, с цел да се оцени дали ситуацията на пазара гарантира интервенционни мерки.
(4)
С цел да се определи такава средна цена за кланични трупове на свине трябва да има сравними цени в Общността. За тази цел се използват единичната цена за кланични трупове на свине, която отговаря на стандартното качество, посочено в член 4, параграф 1 от Регламент (ЕИО) № 2759/75, и ясно определен етап на търговия. Тъй като кланичните трупове на свине са общо маркирани на етап кланица, етапът следва да бъде приетият.
(5)
Котировки на кланични трупове на свине трябва да се определят в Общността като се използва скàлата на Общността за класификация на кланични трупове на свине, предвидена с Регламент (ЕИО) № 3220/84 на Съвета (5), както и подробни правила за прилагането ѝ, предвидени с Регламент (ЕИО) № 2967/85 на Комисията (6).
(6)
Следва да се приеме регламент, който да обедини всички правила относно етапа от търговията, за който се отнася средната цена за кланични трупове на свине.
(7)
Мерките, предвидени с настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
1. Пазарната цена на Общността за кланични трупове на свине, упомената в член 4, параграф 2 от Регламент (ЕИО) № 2759/75, се определя на основата на цените при влизане в кланицата, с невключен ДДС, платима на доставчиците на живи свине.
2. Цената, упомената в параграф 1, включва стойността на непреработената карантия и животински отпадъци и се изразява в съотношение на 100 kg студени кланични трупове на свине:
-
представени в съответствие с определението, предвидено в член 2, параграф 1 от Регламент (ЕИО) № 3220/84,
и
-
претеглено и класифицирани на кука в кланицата, като записаното тегло е на охладен кланичен труп, в съответствие с метода, предвиден в член 2 от Регламент (ЕИО) № 2967/85.
Член 2
1. Пазарната цена за кланични трупове на свине в държава-членка е равна на средната стойност на котировките за кланични трупове на свине, записани на пазарите или центровете за котировки на държавата-членка, изброени в приложение I към Регламент (ЕО) № 908/2006.
2. Цената, упомената в параграф 1, се определя, като се използват котировки, записани за претегляне на кланични трупове на свине, които са:
-
60 до най-малко 120 kg от степен Е,
-
120 до най-малко 180 kg от степен R.
Изборът на тегловни категории и всяка дейност по претеглянето се оставя на заинтересованата държава-членка. Тя информира Комисията за това.
Член 3
Регламент (ЕИО) № 3537/89 се отменя.
Позоваванията на отменения регламент се приемат като позовавания на настоящия регламент и се четат според таблицата за съответствие в приложение II.
Член 4
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 юли 2006 година.